Մարդագայլը (ֆիլմ, 2010)

«**Մարդագայլը**» (), 1941 թվակականին նկարահանված դասական ֆիլմի վերաթողարկված տարբերակը։ Սյուժեն զգալիորեն փոխվել է։ Ռեժիսորը Ջո Ջոնսթոնն է, կինոաստղեր՝ Բենիսիո դել Տորո, Էնթոնի Հոփքինս, Էմիլի Բլանտ, Հյուգո Ուիվինգ և Ջերալդին Չապլին։ Այն թողարկվել է 2010 թվականի փետրվարի 10-ին, Ֆրանսիայում, իսկ փետրվարի 12-ին` ԱՄՆ-ում։ Ֆիլմը արժանացել է քննադատների սառն ընդունելությանը, սակայն *DVD* և *Blu-Ray* տարբերակների վաճառքը շատ հաջող էր։

## Սյուժե
Ֆիլմի գործողություները տեղի են ունենում 1891 թվականին, ֆիլմում պահպանվել է բնօրինակ սցենարը, որում Լոուրենս Թելբոտը (Բենիսիո դել Տորո) եղբոր մահից (1941 թվականի ֆիլմում՝ անհետացումից) անմիջապես հետո վերադառնում է հոր (Էնթոնի Հոփկինս) կալածք։ Ֆիլմը պարունակում է ֆլեշբեքներ, որոնք վերաբերում են Լոուրենսի անցյալին և այն մասին, թե ինչն է հանգեցրել նրա և ընտանիքի օտարացմանը (պատճառներից մեկը Գվենն էր՝ եղբոր կինը (Էմիլի Բլանտ), որի նկատմամբ Լոուրենսը անտարբեր չէր), իսկ գործողությունների վայրն ընդլայնվում է Բլեքմորից (որը բնօրինակում առասպելական Լլենուիլի գյուղն էր) մինչև Լոնդոն։ Սյուժեի պաշտոնական բացատրության մեջ ասվում է, որ մանուկ հասակում մոր մահը մեծ վնաս է պատճառում Թելբոտին, իսկ Գվեն Քոնլիֆը նրա եղբոր հարսնացուն էր։ Եղբոր անհետաալուց հետո Թելբոտը սկսում է հետապնդել մարդասպանին, որը պարզվում դարձվոր է, և անեծքը փոխանցվում է Թելբոտին։ Այս ամենը նկատում է քննիչ Էբերլայնը (Հյուգո Ուիվինգ), և արդյունքում նրա հրամանով Լոուրենսը ուղարկվում է հոգեբուժարան։ Որոշ ժամանակ անց հայրը գնում է որդու մոտ և պատմում նրան, որ հենց ինքն է սպանել Լոուրենսի մորը և եղբորը, որ ինքն է այն փոխակերպուկը, որ կծել է Թելբոտին։ Մի անգամ հիվանդանոցի տնօրենը որոշում է բոլորին (ներառյալ Էբերլայնին) ապացուցել, որ իրականում փոխակերպուկներ գոյություն չունեն։ Նա դուրս է հանում Լոուրենսին, կապում է աթոռին, տանում պատուհանի դիմաց և ստիպում նայել լիալուսնին, բայց, ի զարմանս նրա, Լոուրենսը վերածվում է «գայլ-մարդու» և սպանում նրան։ Առավոտյան Լոուրենսը վազում է Գվենի մոտ և իմանում նրա փոխադարձ զգացմունքների մասին։ Էբերալայնի գլխավորությամբ հեռանալով ոստիկանությունից և հորից վրեժ լուծելու ցանկությամբ՝ Լոուրենսը վերադառնում է Բլեքմոր, վերամարմնավորում և սպանում է ավագ Թելբոտին։ Բայց սխալ պահի հայտնվում է Գվենը, և Լոուրենսը փորձում է սպանել նրան։ Նա հասցնում է կծել Էբերլայնին և հետապնդել Գվեին։ Գվենը Լոուրենսին կրակում է արծաթե փամփուշտով, և Լոուրենսը մահանում է։ Մեռնելուց առաջ նա ստանում է մարդու տեսք և շնորհակալություն հայտնում Գվենին։

## Դերերում
* Բենիսիո դել Տորո՝ *Լոուրենս Թելբոտ / Lawrence Talbot*
* Էնթոնի Հոփքինս՝ *Ջոն Թելբոտ / John Talbot*
* Էմիլի Բլանտ՝ *Գվեն Քոնլիֆ / Gwen Conliffe*
* Հյուգո Ուիվինգ՝ *Քննիչ Էբերլայն / Detective Aberline*
* Ջերալդին Չապլին՝ *Մալևա / Maleva*
* Արթ Մալիկ՝  *Սինգհ/ Singh*
* Ռոբ Դիքսոն
* Նիկոլաս Դեյ՝ *գնդապետ Մոնտֆորդ / Colonel Montford*
* Մայքլ Կրոնին՝ *բժիշկ Լլոյդ / Dr. Lloyd*
* Դեյվիդ Շոուֆլիդ՝ *ոստիկան Նայ / Constable Nye*
* Դեյվիդ Ստերն՝ *Կիրկ / Kirk*
* Ռոջեր Ֆրոստ՝  *պատվելի Ֆիսկ / Reverend Fisk*
* Դայան Պիլկինգտոն
* Կլայվ Ռասել՝ *Մակքուին / MacQueen*
* Սայպոն Մարելս՝ *Բեն Թելբոտ / Ben Talbot*

## Վարձույթ
Սկզբնապես նախատեսվում էր ֆիլմը թողարկել 2009 թվականի փետրվարի 13-ին (ուրբաթ, 13), բայց հետո թողարկման ամսաթիվը հետաձգվել է մինչև 2009 թվականի ապրիլի 3-ը։ 2008 թվականի դեկտեմբերին Universal Pictures-ը հետաձգել է թողարկման ամսաթիվը մինչև 2009 թվականի նոյեմբերի 6-ը, որպեսզի ավելի շատ ժամանակ տրամադրի ֆիլմի «առաջխաղացմանը»։

## Ծանոթագրություններ

## Աղբյուրներ
* 
* 
* 
* 
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական սարսափ ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր հրեշների մասին
Կատեգորիա:Ֆիլմեր մարդագայլերի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1891 թվականին
Կատեգորիա:Ֆիլմեր հայր-որդի հարաբերությունների մասին